Aproape 100.000 de oameni au intrat în România duminică. Mai mult de jumătate au ales punctul de frontieră cu Ungaria.
Aproape 100.000 de oameni au tranzitat, duminică, granița. Mai mult de jumătate dintre aceștia fiind înregistrați la frontiera cu Ungaria. Poliția de Frontieră recomandă șoferilor să folosească toate punctele deschise traficului internaţional.
Potrivit unui comunicat al Poliției de Frontieră, duminică au tranzitat punctele de trecere a frontierei aproximativ 99.400 persoane, cetățeni români și străini, cu peste 33.400 mijloace de transport.Pe sensul de intrare au fost aproximativ 55.000 persoane cu 17.500 mijloace de transport, iar pe cel de ieşire 44.400 persoane cu 15.900 mijloace de transport.Frontiera cu Ungaria, prin cele 11 puncte de trecere, a fost tranzitată de aproximativ 54.500 de persoane şi 20.000 de mijloace de transport, din care pe sensul de intrare în ţară au fost aproximativ 31.400 de persoane cu 10.300 mijloace de transport."Poliția de Frontiera lucrează la capacitatea maximă permisă de infrastructura punctelor de trecere, în prezent traficul derulându-se cu operativitate fără a se înregistra timpi de aşteptare.În continuare recomandăm participanţilor la trafic tranzitarea tuturor punctelor deschise traficului internaţional, astfel încât să evităm apariţia suprasolicitărilor doar a unora dintre acestea", se arată în comunicat.